English: There are some interesting issues around this. The whole issue of acquisition of a social home by registered social landlords or the local council is an interesting one, and, actually, we already encourage that. Councils and registered social landlords can use a variety of Welsh grant funding to do just that. The difficulty is where the home in question doesn't meet any of the standards. So, obviously, they can't take on a private sector home that's substandard because the rooms are tiny, it's overcrowded and all of the rest of it. So, there are some limitations there and I would be reluctant to relax the level of social housing in order to accommodate that. We have had some conversations about interim housing and so on, but it's very difficult to square that circle without relaxing standards that we'd all be concerned to keep in place. But, just to be clear, that already could happen in circumstances where there aren't those barriers, if the house is up to social-house standard. The whole issue about whether a landlord can sell a house with a tenant in it is, of course, an interesting one. That's a matter for the market. Of course, some landlords do exactly that, because if they're selling it on as a business to an investor who wants to keep it as an investment property and wants the income, then that happens now. Unfortunately, though, if they're wanting to expand the range of purchasers to people who might want to be owner-occupiers, then, obviously, having vacant possession is something that's essential for that, so that's, I'm afraid, an operation of the market and what you can and can't get. Unfortunately, we don't control - it is not all devolved to us, so we can't control some aspects of that, but it is something that we're very keen to work with. If there's going to be an extension to Help to Buy, then this Government will certainly be looking to see whether we can extend that to circumstances in which somebody already occupies a home, which might help with some parts of that. But, again, the standard of the house is an issue, and many houses in the private rented sector, I fear, fall well below the standard for social housing. The other issue is protecting the tenancy in those circumstances, and, again, that's an action for the market, I fear. So, I'm certainly well aware of, in my own constituency, tenants who have been passed from landlord to landlord because the houses have been sold with them in, and that works perfectly well, but, again, if there's competition for student housing and so on, then the house will be partitioned and there are various problems with the market. We are working with the UK Government - which I should have said in response to David Melding as well, actually - in terms of regulation of what estate agents and managing agents are allowed to say in their packs when they sell on and what the circumstances are. That's not devolved to us, but we are working very well, actually, with the UK in terms of what that market might look like in terms of regulating that. So, we are looking at all those and I'm very much looking forward to exploring in committee some of the other ideas that you've taken forward. In terms of the absolute abolition, nobody can do that because, obviously, a landlord has the right to possession of their home under the Human Rights Act 1998 A1P1, as the jargon would have it. It engages article 1 of protocol 1 of the human rights Act: you have the right to possession of your property. What we're doing is making sure that it's a fair playing field for everybody involved.
Welsh: Mae yna rai materion diddorol yn bodoli yn hyn o beth. Mae'r holl fater o gaffael cartref cymdeithasol gan landlordiaid cymdeithasol cofrestredig neu'r cyngor lleol yn un diddorol ac, yn wir, rydym eisoes yn annog hynny. Fe all cynghorau a landlordiaid cymdeithasol cofrestredig ddefnyddio amrywiaeth o arian grant o Gymru i wneud yr union beth hwnnw. Yr anhawster sy'n bodoli yw pan nad yw'r cartref dan sylw yn bodloni unrhyw un o'r safonau. Felly, yn amlwg, ni allan nhw dderbyn cartref sector preifat sy'n is na'r safon am fod yr ystafelloedd yn fach iawn, yn rhy llawn, a phob math o resymau eraill. Felly, mae yna rai cyfyngiadau yno, ac fe fyddwn i'n gyndyn iawn o lacio'r nifer o dai cymdeithasol er mwyn hwyluso hynny. Rydym wedi cael rhai sgyrsiau ynglŷn â thai dros dro ac ati, ond mae'n anodd iawn i baratoi'r ffordd honno heb lacio safonau y byddem ni i gyd yn awyddus i'w cadw. Ond, i fod yn glir, fe allai hynny ddigwydd eisoes mewn amgylchiadau lle nad oes yna rwystrau, os yw'r tŷ yn cyrraedd safon tai cymdeithasol. Mae'r holl fater ynghylch a all landlord werthu tŷ gyda thenant ynddo, wrth gwrs, yn un diddorol. Mater i'r farchnad yw hwnnw. Wrth gwrs, mae rhai landlordiaid yn gwneud hynny, oherwydd os ydyn nhw'n gwerthu ymlaen fel busnes i fuddsoddwr sy'n dymuno ei gadw fel eiddo i fuddsoddi ynddo ac yn dymuno cael yr incwm, yna mae hynny'n digwydd nawr. Yn anffodus, serch hynny, os ydyn nhw'n dymuno ehangu'r ystod o brynwyr i gynnwys pobl a allai fod yn awyddus i fod yn berchen-feddianwyr, yna, yn amlwg, mae cael eiddo gwag yn hanfodol ar gyfer hynny. Ac mae hynny, rwy'n ofni, yn rhan o weithrediad y farchnad a'r hyn sy'n bosibl ei gael neu beidio. Yn anffodus, nid ydym yn rheoli - nid yw'r cyfan wedi ei ddatganoli i ni, felly nid ydym yn rheoli rhai agweddau ar hynny, ond mae'n rhywbeth yr ydym yn awyddus iawn i weithio arno. Pe bai Cymorth i Brynu yn cael ei ymestyn, yna fe fyddai'r Llywodraeth hon yn siŵr o ystyried a allwn ni ymestyn hynny i gynnwys amgylchiadau lle mae rhywun yn byw mewn cartref eisoes, a allai helpu gyda rhai agweddau ar hynny. Ond, unwaith eto, mae safon y tŷ yn broblem, ac mae llawer o dai yn y sector rhentu preifat, rwy'n ofni, ymhell islaw'r safon ar gyfer tai cymdeithasol. Y mater arall yw gwarchod y denantiaeth dan yr amgylchiadau hynny, ac, unwaith eto, mae hwnnw'n weithrediad i'r farchnad, rwy'n ofni. Felly, yn fy etholaeth i fy hun, rwy'n ymwybodol iawn o denantiaid sydd wedi cael eu trosglwyddo o landlord i landlord am fod y tai wedi cael eu gwerthu â'r tenantiaid ynddyn nhw, ac mae hynny'n gweithio'n berffaith iawn. Ond, eto i gyd, os oes yna gystadleuaeth am dai i fyfyrwyr ac yn y blaen, yna mae'r tŷ'n cael ei rannu ac fe geir amryw o broblemau gyda'r farchnad. Rydym yn gweithio gyda Llywodraeth y DU - fe ddylwn i fod wedi mynegi hynny wrth ymateb i David Melding hefyd, mewn gwirionedd - o ran rheoleiddio'r hyn a ganiateir i arwerthwyr tai ac asiantau rheoli ei ddweud yn eu pecynnau nhw pan fyddan nhw'n gwerthu a beth yw'r amgylchiadau. Nid yw hynny wedi ei ddatganoli i ni, ond rydym yn gweithio'n effeithiol iawn, mewn gwirionedd, gyda'r DU o ran sut y gallai'r farchnad honno fod o ran rheoleiddio hyn. Felly, rydym yn edrych ar bob un o'r materion hyn ac rwy'n edrych ymlaen yn fawr iawn at archwilio yn y Pwyllgor rai o'r syniadau eraill yr ydych chi wedi eu datblygu. O ran ei ddileu'n gyfan gwbl, ni all neb wneud hynny oherwydd, yn amlwg, mae gan landlord yr hawl i adfeddiannu ei gartref o dan Ddeddf Hawliau Dynol 1998 A1P1, a defnyddio'r jargon. Mae hyn yn ymwneud ag Erthygl 1 o brotocol 1 y Ddeddf Hawliau Dynol: mae gennych yr hawl i feddiannu eich eiddo. Yr hyn yr ydym ni'n ei wneud yw sicrhau ei fod yn faes chwarae sy'n deg i bawb sy'n gysylltiedig ag ef.